STRAIGHTSOL (Estratègies i mesures per a solucions intel·ligents de transport urbà de mercaderies) tracta de la visió integrada de les etapes de lliuraments, tant urbans com interurbans, que millora la seva eficiència, amb mètodes d'avaluació harmonitzats, per garantir resultats comparables.
En l'actualitat, prop del 74% de la població europea viu en zones urbanes, es preveu que l'any 2050, aquesta proporció augmentarà fins al 84%.
En l'àmbit de la gestió de mercaderies, tot i que s'han fet progressos, encara no s'arriba a complir els objectius que s'ha marcat la UE.
El primer pas seria definir una nova generació de mètodes de recerca que permetin garantir l'eficiència de la distribució de l'última milla i de la logística urbana, a la vegada que redueixin la seva petjada mediambiental.
Hores d'ara, el transport urbà de mercaderies contribueix entre un 20 i un 25% a l'ocupació de l'espai viari, tot i que la seva contribució al trànsit urbà es troba entre un 10 i un 20%.
Per assolir aquests objectius, s'han de complir dues condicions prèvies:
STRAIGHTSOL complirà aquestes condicions i, també, pretén mostrar el valor afegit dels mètodes d'investigació existents, com per exemple les proves de camp operatives, els estudis en profunditat, així com els beneficis indirectes sobre la sostenibilitat i la cadena de subministrament, la gestió del trànsit de mercaderies, la comodalitat, etc.
Els objectius d' STRAIGHTSOL són:
El projecte té una part de demostracions, com hem assenyalat, a l'activitat real, que són iniciatives, algunes de les quals plantejades per empreses que lideren el món de la distribució de mercaderies com per exemple: la cadena de subministrament de DHL, Kuehne+Nagel i TNT, que abasten Brussel·les, Barcelona, Tessalònica, Utrecht, Lisboa, Oslo i el sud d'Anglaterra.
La durada prevista d'S TRAICHTSOL és de tres anys i és un projecte de la CE-Direcció General de Recerca i Innovació dins el 7è Programa marc.
Els components del grup de treball són:
El projecte contribuirà a l'agenda de recerca de la Comissió en el temes següents:
Aquestes demostracions i els resultats proporcionaran, als responsables del planejament i als industrials, dades per a futurs plans en el camp de la distribució de mercaderies a la darrera milla de la distribució, des de l'àmbit estatal fins a les polítiques locals.
Hi hauran set demostracions, que s'hauran de dur a terme abans del maig del 2013.
La demostració que es durà a terme a l'Hospitalet de Llobregat té com a objectiu concentrar les mercaderies a un centre per millorar l'eficiència en el transport a la darrera milla de la xarxa.
Molts dels camions que fan trajectes entre ciutats descarregaran en aquesta terminal i la distribució al detall anirà a càrrec de l'operador de la terminal; la qual cosa afectarà a totes les parts de la cadena de distribució.
Aquesta iniciativa compta amb el suport de l'Ajuntament de l'Hospitalet de Llobregat i l'empresa DHL Supply Chain Spain.
Aquesta empresa està pensant en un nou centre de consolidació urbana (UCC) de distribució de mercaderies.
Actualment, la distribució a la darrera milla la fan vehicles petits amb elevats costos d'operació, amb moltes emissions de gasos d'efecte hivernacle i elevada contaminació acústica.
A més, causen gran part de la congestió del trànsit a l'àrea metropolitana de Barcelona.
D'altra banda, hi ha un buit a la regulació d'aquesta distribució al detall.
Aquest UCC reduirà el nombre de vehicles que entren a l'àrea definida.
L'Ajuntament vol organitzar i regular aquesta distribució en el centre de la ciutat per acomplir el Pla de mobilitat sostenible de l'Hospitalet de Llobregat, del 2008, en termes de congestió i d'altres ineficiències.
Aquest Pla pretén reduir el 20% de les emissions de CO 2, segons el que regula la normativa europea, abans del 2020.
S'espera que la iniciativa atregui a molts distribuïdors i transportistes de mercaderies, per obtenir millors resultats socials, i és en aquest camp que l'Ajuntament potenciarà les companyies que treballin a l'UCC.
La gestió del qual es donarà en concessió a una companyia que pot ser pública o privada.
D'altra banda l'Ajuntament es prepara a adaptar les polítiques i les regulacions actuals per tenir un control més adaptat i flexible dels vehicles de mercaderies.
La prova es produirà al llarg de 2 o 3 mesos, després de la qual l'Ajuntament, juntament amb DHL Supply Chain i el CENIT, dissenyarà la propera possible concessió del sistema.
Per obtenir més informació podeu visitar l'adreça: www.straightsol.eu
Redactat per: Marga Torre i Miquel Estrada
Per saber-ne més: Miquel Estrada